ผมมีตุ่มแดงที่ปลายอวัยวะเพศครับมี 3จุด ผมอายุ 16และไม่เคยมีเพศสัมพันธ์ครับ กังวลมาก
สวัสดีค่ะ การวินิจฉัยที่เป็นไปได้1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมในกรณีนี้การให้ได้การวินิจฉัยที่แน่นอน จำเป็นต้องเห็นรอยโรคและลักษณะการกระจายตัวของโรคจริงค่ะการดูแลตัวเองเบื้องต้น ไม่ไปแกะตุ่มเพื่อลดการติดเชื้อ ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรงควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ ถ้าตอนนี้กังวลมากก็สามารถไปพบแพทย์ได้เลยไม่ต้องรอให้มีอาการดังกล่าวค่ะ